# Osalemine EL partnerlustes ja bilateraalses koostöös. 2014. a.

* **ERA-NET**

Osalesime seitsme ERA-NET Plus konkursi ettevalmistamisel:

1. **ERA-CAPS**

Molekulaarse taimeteaduste ERA-NET ERA-CAPS peamiseks eesmärgiks on läbi ühiskonkursside kõrgetasemelise molekulaarse taimeteaduse rahastamine. Projekti teine ühiskonkurss „Expanding the European Research Area in Molecular Plant Sciences: Call 2“ avati 14. jaanuaril 2014 ning lõpptaotluste esitamise tähtaeg oli 18. juulil. Kokku esitati 142 taotlust, neist 6 Eesti taotlejatega. Hindamispaneel toimus 19-20. novembril Bonnis, 3. detsembril toimus rahastajate koosolek Brüsselis. Kahjuks ükski Eesti teadlaste rühm rahastamiseni ei jõudnud.

Algselt oli projekti pikkuseks planeeritud 36 kuud, kuid 2014 aasta alguses aktsepteeris Euroopa Komisjon projekti pikenduse taotluse. Tänu sellele, et projekt on täidetud vastavalt ettenähtud plaanile väga edukalt, otsustati ERA-CAPS projekti pikendada 6 kuud ning uueks projekti lõpuks on 31. mai 2015.

ETAg on aktiivselt osalenud ka teistes projekti tööpakettides ja ülesannetes.

Osaleti MB ja HLG koosolekutel ning grandihoidjate seminaril.

1. **ERASysAPP**

ERASysAPP, mis on süsteemibioloogia teemaline ERA-Net projekt, kuulutas välja teise ühiskonkursi „2nd Joint Call for Applied Systems Biology Research“ 29. oktoobril 2014. Taotluste esitamise tähtaeg on 14. jaanuar 2015. ETAg osaleb teisel konkursil 100 000 euroga.

30.06.2014 lõppes projekti esimene aruandlusperiood, mille esitamisega sai ETAg õigeaegselt ja edukalt hakkama.

ETAg on aktiivselt osalenud ka teistes projekti tööpakettides ja ülesannetes.

Osaleti EB ja SC koosolekutel ning rahvusvahelisel süsteemibioloogia sümpoosiumil.

1. **HERA JRP UP**

Uus Co-fund taotlus „HERA JRP Uses of the Past“ esitati Euroopa Komisjonile 3. juunil 2014. Hinnang taotlusele loodetakse saada oktoobrikuu jooksul. Detsembri alguses tuli Euroopa Komisjonilt teade, et HERA JRP UP Co- fundi taotus saab kaasrahastuse.

29. jaanuaril 2015 toimub projekti partnerlusüritus, mille läbiviimiseks on ETAg eelnevalt hääletuse teel välja valitud. Alates novembrist on käinud aktiivsed ettevalmistused ~300 osalejaga partnerlusürituse läbiviimiseks.

1. **ERA-NET BiodivERsA2**

2014. aasta kujunes selle RP7 võrgustiku koostöö viimaseks. Sellega seoses olid põhitegevusteks toimunud 2010/2011 ja 2011/2012 ühiskonkurssidel rahastuse saanud projektide järelvalve 2012/2013 ühiskonkursil rahastuse saanud projektide töö alustamine 2013/2014 ühiskonkursile esitatud taotluste hindamine ning rahastamisotsuste tegemine. Seega on kogu ERA-NET BiodivERsA tegutsemise jooksul korraldatud 5 ühiskonkurssi mille tulemusena on rahastatud 47 projekti kogusummas üle 50M€. Viimane äsjalõppenud ühiskonkurss korraldati koos JPI-ga FACCE. Võrgustiku 16 partnermaast rahastas läbi voorude oma maa uurimisrühmi 14 riiki: FR 28, DE 27, SE 20, ES 12, AT 11, UK 10, NO 9, BE 9, NL 5, PT 4, BG 2, TK 2 ja EE 1 (€56 000 Jaan Liira, TÜ). ETAg osales rahastajana ühel 2010/2011 ühiskonkursil, mille käigus esitati 16 (sh üks mittevastav) eesti teadlaste osaluse projekti (Tallinna Ülikool 1, Tartu Ülikool 9, Eesti Maaülikool 4 Tallinna Tehnikaülikool 1) kogu eelarvega €1 318 248 (keskmine €87 883, min €30 500, max €276 000) ja 2011/2012 ühiskonkursi sekretariaadina. Alates 2011/2012 ühiskonkursist kasutab ERA-NET taotluste esitamiseks ning analüüsiks Taavi Tiiriku EPSSi.

Nagu viimasel aastal ikka anti EK-le aru ka tehtud kuludest: esitati viimase 3. perioodi kulude aruanne ning pärast lõplikku raamatupidamislikku kontrolli korrigeeriti ka 1. ja 2. perioodi kulude aruandeid. ETAgi koordineerimistegevuste eelarve oli 4-ks aastaks €184 161,61, millest kulutati €162 866,11 e 88%.

Osalemine: Üldkoosolek ja 2012-2013. a ühiskonkursil rahastuse saanud projektide avaseminar.

1. **ERA-NET Cofund Biodiversa3**

Juba 2013. aastal alustati ettevalmistusi Horisont 2020 instrumendi ERA-NET Cofund taotlemiseks, mis sel aastal jõudsid edukale lõpusirgele. Praegusel hetkel on ETAgi poolt kõik dokumendid allkirjastatud, ootame GA allkirjastamist. ETAg on uues ERA-NETis aktiivne partner, osaledes ühiskonkursil €100 000 ning tõenäoliselt lööb kaasa ka ühiskonkursside läbiviimisel sekretariaadi koosseisus. Lisaks osalemine muudes kaasnevates tegevustes.

Osalemine: Strategic Foresight Workshop: *Nature-based solutions in a BiodivERsA context*. Üldkoosolek.

1. **ERA-NET CIRCLE-2**

2014. aastal lõpetas ka see võrgustik oma tegevuse. Edasine tegevus jätkub JPI Climate raames. Põhi tegevus oli suunatud seminaride jm ürituste korraldamisele nö teabe ja kogemuste vahetamisele. Kahjuks ei olnud me sellese WP-sse tegevust ette näinud. Algusperioodil tegeleti ka ühiskonkurssidele teemade otsimisega, kuid see rauges peagi ning kogu 4 aastase perioodi jooksul korraldati päris lõpufaasis üks ühiskonkurss, milles osalesid vaid Prantsusmaa, Kreeka ja Portugal. Ühiskonkursi eelarve oli k€610. ETAg osales andmebaasi koostamises, jagasime WP juhtidele neile vajalikku infot ning osalesime ka taotlusvooru ettevalmistustes nii teemade soovitamisel kui ka ühiskonkursi läbiviimise protseduuri koostamisel. ETAgi koordineerimistegevuste eelarve oli 4-ks aastaks €28 301,50, millest kulutati €16 001,10 e 57%. Nagu viimasel aastal ikka anti EK-le aru ka tehtud kuludest: esitati viimase 3. perioodi kulude aruanne ning viidi läbi lõplik raamatupidamislik kontroll.

Osalemine: Circle-2 final conference „The 'Frontiers in European Climate Change Adaptation Research and Practice“

1. **M-ERA.NET**

Otsustasime osaleda võrgustiku teisel ühiskonkursil €100 000. Seega oli selle aasta põhitegevuseks ühiskonkursiks valmistumine, konkursi avanemise teadaande koostamine ja avaldamine, teadlaste päringutele vastamine ja nõustamine, eelvooru eesti teadlaste osalusega projektide läbivaatamine ja vastavuse kinnitamine ning teadlaste teavitamine. Lisaks erinevatele WP juhtide päringutele vastamine ning nende poolt püstitatud ülesannete täitmine. Algas ka ettevalmistus uue 2015. a ühiskonkursi korraldamiseks ning ERA-NET Cofund taotluse esitamiseks.

Osalemine: Töögrupi koosolek ja mõttekoda Cofund taotluse ja protseduuride analüüsimiseks. Töögrupi koosolek 2014. A ühiskonkursi eeltaotluste läbivaatamiseks ja lõppvooru jõudvate taotluste konnitamine.

1. **NORFACE WSF**

Lõppes järjekordne ühiskonkurss WSF. Lõppvooru pääses 45 taotlust, nende hulgas ka kolm eesti teadlaste osalusega projekti. Rahastamine toimus kombineeritud vormis *common pot* ja *virtual common pot*. ETAg oli *common pot*’is €50 000. Koostatud pingerida võimaldas rahastada 14 projekti, k.a. ka üks Eesti osalusega projekt (€214 320 M. Ainsaar, TÜ).

Alanud on uue taotlusvooru ettevalmistus sõelale on jäänud kaks teemavaldkonda ning peagi tehakse lõplik otsus, millisega edasi minna. Käivad arutelud ka rahastamismudeli ümberkorraldamiseks. Suured riigid, kes osalesid *virtual common pot*’is ei ole praegusega rahul, kuna väikeste panustega partnerid *common pot*’ist võtavad suure osa EK lisarahast ära ning neil tuleb projekte rahastada suures osas vaid oma rahadega. Üks neist väikestest oli ka Eesti, kes sai üle nelja korra rohkem kui panustas.

Osalemine Telekonverents taotluste vastavuse hindamine; juhtkomitee koosolek: võrgustiku edasiste arengute arutelu, lühiülevaade uue ühiskonkursi võimalikest teemadest, kasutatav rahastamismudel ja selle muutmise vajalikkus ning võimalused.

1. **INNO INDIGO**

ETAg osaleb 8. juulil avanenud India ja Euroopa Liidu rahastavate organisatsioonide ühiskonkursis teemal **Puhas vesi ja tervis.** Taotlusi oodati järgnevates valdkondades:

• membraanitehnoloogia areng ja rakendused vee puhastamisel   
• membraanbioreaktori rakendamine kodu- ja tööstusliku reovee käitlemisel  
• kommunaal- ja tööstusliku reovee korduvkasutamine.

Konkursile esitati 25 taotlust, kus osales 112 taotlejat seitsmest rahastavast riigist. Kõige enam esitati taotlusi teemale *membraanitehnoloogia areng ja rakendused vee puhastamisel* - kokku 11 taotlust, järgnes *kommunaal- ja tööstusliku reovee korduvkasutamine* – kokku 10 taotlust ning *membraanbioreaktori rakendamine kodu- ja tööstusliku reovee käitlemisel* – 4 taotlust.

Eesti partnerid osalesid kuue taotluse esitamisel. Lõplikud rahastus otsused loodetakse teha veebruaris 2015.

1. **ERA-NET RUS**

**25. juunil avanes ERA-NET RUS Pluss teadusprojektide konkurss** järgmistel teemadel:

1. Nanotehnoloogia  
2. Keskkond / kliimamuutused  
3. Tervis  
4. Sotsiaal-ja humanitaarteadused

**Konkurss** osutus teadlaste seas väga populaarseks, kaheksateistkümnest riigist pärit 866 teadlase poolt esitati kokku 208 projekti taotlust. Eesti teadlased esitasid kokku 29 taotlust, neist seitse koordinaatorina.

Valdkonniti jagunesid taotlused järgmiselt: **Nanotehnoloogia** - 291 taotlust, neist 8 Eestist, **Keskkond /** **kliimamuutused** - 186 taotlust, neist 8 Eestist, **Tervis** - 218 taotlust, neist 2 Eestist, **Sotsiaal-ja** **humanitaarteadused** – 165 taotlust, neist 11 Eestist. Lõplikud tulemused selguvad veebruaris 2015.

ETAg osaleb Horisont 2020 **ERA-NET Cofund kolme konkursi rahastamisel**, hetkel käivad neis kõigis ettevalmistavad tegevused:

* **TRANSCAN,** ETAg rahastab üksi konkurssi€100 000. Aasta jooksul toimusid ettevalmistavad tegevused.
* **ERA-NET Cofund WaterWorks 2014** ETAg on otsustanud Cofund taotlusvoorus osaleda €50 000 koostöös KKM-ga. Vastav nõupidamine toimus märtsis Tallinna Ülikoolis, kus lepiti põhimõtteliselt koosfinantseerimine ja ühine tegutsemine. Ettevalmistavad tegevused: LSIGN ja FSIGN määramine, jooksvate dokumentide läbivaatamine ja vajadusel allkirjastamisele suunamine. Ootame GA allkirjastamist. Läbirääkimist ja kooskõlastamist vajavad koostööpõhimõtted KKM-iga.
* **Cofund Sustainable and resilient agriculture for food and non-food systems**, kus ETAg kaasrahastab konkurssi €50000 koos Põllumajandusminsteeriumiga.
* **BONUS**

BONUS on Läänemere ühine teadusprogramm, mille raames on plaanitud välja kuulutada 3 teadus- ja 2 innovatsioonikonkurssi. Teine teaduskonkurss BONUS call 2014: Sustainable ecosystem services” kuulutati välja 16. jaanuaril 2014. Taotluste esitamise lõpptähtaeg oli 16.aprill. Kokku esitati 60 taotlust, neist 39 Eesti taotlejatega. Hindamispaneelid toimusid 17-19. juunil. 4. juulil toimunud juhtkomitee koosolekul kinnitati paneeli koostatud pingerida. Otsustati, et läbirääkimiste vooru kutsutakse esimesed 8 taotlust. Eesti teadlased on läbirääkimistel esindatud 4 taotluse ja 5 grupiga. Läbirääkimised eelarve muutuste osas, mis oli ETAg-i ülesandeks, on lõppenud. BONUS EEIG peab veel läbirääkimisi tööplaanide osas.

1. jaanuaril 2014 alustasid kolm esimese ühiskonkursi „Viable Ecosystems“ raames rahastuse saanud projekti oma tööd. Neiks projektideks on BAMBI, BIO-C3 ja BLUEPRINT ning 1. veebruaril 2014 üks projekt – INSPIRE. Aasta jooksul on kooskõlastatud INSPIRE projektis eelarvemuutus.

2014. aastal on aktiivselt osaletud jätkuprogrammi BONUS 2 ettevalmistuses. Oluliseks muutuseks saab olema see, et lisaks Läänemerele hõlmab järgmine programm ka Põhjamerd. Samuti laieneb kindlasti osalevate riikide arv.

Aasta jooksul on osaletud CTF ja juhtkomitee koosolekutel, hindamispaneelis, esimese teadus- ja innovatsioonikonkursi avakonverentsil, sessioonil Euroopa Komisjoni ekspertidega ning on modereeritud ühte konsensuspaneeli.

* **Bilateraalsest koostööst.**
  1. **PARROT**

2014. aastal lõpeb kaheaastane grandiperiood ning samas korraldatakse ka uus konkurss 2015-2016 aasta grandiperioodiks. Selline töökorraldus on kinnitatud Eesti-Prantsuse ühiskoosoleku otsusega. Seega olid põhiülesanneteks taotlusvooru korraldamine ning käimasoleva grandiperioodi töö korraldamine. Kuna sel aastal muudeti taotluste esitamise korda (taotlused peavad olema identsed, mis esitatakse hindamiseks prantsuse ja eesti poolele), siis tuli koostada uus taotlemise eeskiri ja taotluse vorm, mis mõlemad kinnitati vastastiku partnerite poolt, konkursi avanemise teadaande, taotlusvooru perioodil teadlaste päringutele vastamine ja nõustamine. Taotlusvooru käigus laekunud taotluste menetlemine, taotluste hindamise menetlemine: hindamiskomisjoni kokkukutsumine, hindamiskoosoleku materjalide ettevalmistamine, korraldamine, läbiviimine ja kokkuvõtete tegemine. Taotlusi laekus 16 kogusummale €331 670, sh ETAgilt €141 560. Eesti-Prantsuse rahastamiskoosoleku eestipoolne ettevalmistus. Koosolekujärgne eelarvete koostamine ning partneriga kooskõlastamine. Koosolek otsustas rahastada 6 taotlust. Prantslased oli otsustanud oma eelarveks jätta €23 000. Lõplik eelarve 2015-2016 a projektidele kujunes €94 800, millest ETAgi eelarve on €48 800. Lepingute koostamine ning sõlmimiseks grandihoidjatele saatmine. Koostöö korraldamine Prantsuse-Eesti instituudiga.

Osalemine: Eesti-Prantsuse ühiskoosolek: laekunud taotluste vastavuse kontroll ja kinnitamine, hindamisprotseduuri arutelu ning kinnitamine. Eesti-Prantsuse rahastamiskoosolek: esitatud ja hinnatud taotluste mõlemapoolne arutelu ning rahastamisotsuse tegemine.

* 1. **BiKo**

Antud programm ei erine oma probleemidega teistest tõukefondidest rahastatavatest programmidest. Põhiline probleem on partnerite hankelepingute puudumine reisibürooga ja sellest tulenevate või siis mittetulenevate sanktsioonide ootamine. BiKo probleemiks on ka suhteliselt suur eelarve, ja Taiwani teadlaste tagasihoidlik viibimine Eestis (maks planeeritud visiidi pikkus 56 päeva, tegelik keskmine visiidi pikkus 6). Eestlased on võimalust kenasti kasutanud: programmi eelarve reisideks on €13 635. Selle aasta lõpuks on kasutatud €8 477,28 e 62%. Seetõttu on koostatud RÜle ettepanek ülejäävast rahast loobumiseks, mis on ka põhimõtteliselt aktsepteeritud tuleb vaid vormistada. Novembris-detsembris korraldasime Taiwani partnerid taotlusvooru järgmiseks aastaks. Meile laekus neli taotlust, millest kas rahastame. Taiwanis esitati 5 taotlust ning sealt tehti ettepanek ka kolme teadlase rahastamiseks. Regulaarsed tegevused on suhtlemine ja tegevuse kooskõlastamine Taiwani Rahvusliku Teadusnõukoguga, taotlusvooru korraldamine, taotluste hindamise korraldamine, nii taotlejate kui reisigrandi saanud teadlaste nõustamine, taotlusvooru tulemustest teavitamine kodulehel, esitatud sõidu- ja finantsdokumentide kontroll., aruandlus RÜ-ga.

* 1. **JSPS**

Suhtlemine JSPS-iga. Taotlusvooru korraldamine, laekunud taotluste vastavuse kontroll ja nende hindamise korraldamine vastavalt kokkulepitud hindamisprotseduurile ning esitamine JSPS-ile vastavalt kehtestatud korrale, muu tegevuse korraldamine, teadlaste nõustamine. Sel aastal esitas taotluse vaid üks järeldoktor, kes ka grandi sai. Aasta lõpus kuulutasime välja uue taotlusvooru, mis lõpeb 2015. a mais.

* 1. **NordForsk**

## Eesti (ETAg) osaleb NordForsk’i läbiviidava programmi “*Nordic Programme on Health and Welfare*” teises taotlusvoorus 100,000 euroga (common pot). Taotlusvooru rahastajad (Norra (NordForsk), Rootsi (VINNOVA), Island (RANNIS), Leedu (LMT) ja Eesti (ETAg))  on tänaseks allkirjastanud MoU, samuti  on ETAg ja NordForsk allkirjastanud rahastuskokkuleppe (Financial Agreement) Eesti osamaksu tasumiseks 2014-2015.a jooksul.  Hetkel on kooskõlastamisel taotlusvooru “Joint Nordic-Baltic call on user-driven innovation within health and welfare” juhend (Call text), tutvumiseks ja märkusteks on esitatud ka standardsed projekti taotlus-, eelarve- ja täitjate vormid. Taotlusvoor avati 30. oktoobril. Taotluste esitamise tähtajaks on planeeritud 3. veebruar 2015